"Арҭ амшқәа рзы илеиз асы иахҟьаны аӡәырҩы рмашьынақәа ирнамҭеит аӡиахьы ахалара. Аушьҭырҭатә ҭыԥқәа рҿы игылоу есымша ираҳҭоит адырра амш зеиԥшроу атәы азы, змашьынақәа еиқәшәам урҭ аурышьҭӡом. Асы леит ҳәа анраҳалак ауаа узаанкылаӡом, ихалоит ахәыҷқәа рыман. Уажә иаарласны асы зыршәуа амашьына амҩа арыцқьаразы иаараны иҟоуп, ҳазыԥшуп. Егьырҭ иҳамо атехникагьы еиқәшәаны игылоуп, аусура иазыхиоуп, ас дук леиргьы излаҳрыцқьо ҳамоуп. Амҩақәа еснагь ҳархылаԥшуеит, иаҳрыцқьоит, аӡын Риҵаҟа иаар зҭаху рзы ус еиԥш аҭагылазаашьа рзаԥҵахоит", - еиҭеиҳәеит Џьергениа.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.